Cauchó

Lo cauchó (AFI: ) es una matèria que se pòt obtenir  per la transformacion del latèx secretat naturalament per d'unes vegetals (per exemple, l'evea), o de manièra sintetica (nomenat elastomèra)

 Istòria 
L'istòria del cauchó comença plan abans la fin del sègle XV, quand amb las grandas descobèrtas, los europèus començan d'observar, en America Centrala e en America del Sud, l’usatge secular que fasián las populacions localas d'una matèria alara desconeguda en Euròpa. Provenent del latèx secretat naturalament per d'unes vegetals - coma l’evea e lo guaiulo - , aquesta substància ten d'usatges variats: pelòtas, bòtas, telas enduchas, botelhas, gants, preservatius... Es l'invencion dels pneumatics (apiejada mai tard per l'explosion de la produccion automobila) e lo  succès de las bicicletas que provoquèron lo "bom" de la produccion de cauchó a la fin del sègle XIX.

 Mòdes de fabricacion 
Lo cauchó natural s'obten per calhament del latèx d'unes vegetals, mai que mai de l'evea, Hevea brasiliensis, familha de las ginosclas (euphorbiaceae), venent d'Amazonas. La collecta es facha per la talha de la rusca dels troncs de manièra que lo latèx, venent dels canals lactifèrs, raja dins de gòts. En Amazonas, es lo trabalh dels seringueiros. Lo latex reculhit pòt èsser ara estabilizat amb d'amoniac e concentrat per demesir sa tenor en aiga.

La cultura de l'evèa, venent d'America del Sud, se desvolopèt dins lo sud-èst asiatic e, pus modestament, en Africa Eqüatoriala (Nigèria, Còsta d'Evòri, Cameron).

Plantas amb latèx permetent de far lo cauchó
l'evea (Hevea brasiliensis)
Lo cauchó (Ficus elastica)
lo guaiulo (Parthenium argentatum)
lo pissalach de Russia (Taraxacum kok-saghyz)

 Formulacion e vulcanizacion 
Lo cauchó, natural o sintetic, es gaireben totjorn mesclat amb d'autres ingredients :
 de cargas renfortissentas o non, la principala es lo negre de carbòni (d'ont la color dels produches eissits del cauchó). Las cargas renfortissentas melhoran la resisténcia mecanica, la resisténcia a l'abrasion. Per esquivar la color negra, s'utiliza de cargas blancas coma lo silici precipitat, las argilas, e la greda trissada.
 d'òlis, o de plastificants,
 d'agents de parament contra los UVs o la lutz,
 de produits per la vulcanizacion (sofre, oxid de zinc, abrivador, peroxides, els.)
 de produits divèrs coma colorants, agents conflaires, antifuòcs, els.

 Produccion 
Cauchó natural (Evèa)  Produccion en tonas. Chifras 2003-2006 Dadas FAOSTAT   Tailàndia2 860 96633 %3 156 95832 % Indonesia2 202 80226 %2 350 00024 % Malàisia985 60011 %1 283 60013 % Índia694 0008 %831 0008 % Vietnam384 0004 %546 1005 % China565 0457 %538 0005 % Total8 593 968100 %9 914 744100 %

La produccion mondiala de cauchó passa los 21 milions de tonas.

Categoria:Material
Categoria:Polimèr